|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **Δ/ΝΣΗ ΠΕΡΙΒΑΛΛΟΝΤΟΣ ΚΥΚΛΙΚΗΣ**  ΠΡΟΣ  Πρόεδρο και Μέλη της Οικονομικής Επιτροπής Δήμου Μοσχάτου Ταύρου  **ΟΙΚΟΝΟΜΙΑΣ ΚΑΙ ΑΝΑΚΥΚΛΩΣΗΣ**  ΤΜΗΜΑ ΣΥΝΤΗΡΗΣΗΣ ΟΧΗΜΑΤΩΝ & ΛΟΙΠΟΥ  ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ  Ταχ. Δ/νση: Κοραή 36 & Αγίου Γερασίμου  Ταχ. Κώδικας: 18345 | Μοσχάτο 22/10/2021 |

**ΘΕΜΑ: Λήψη απόφασης για α) την έγκριση Προμήθειας ελαστικών αυτοκινήτων**

**με την διαδικασία της προσφυγής με διαπραγμάτευση χωρίς προηγούμενη δημοσίευση , όπως αυτή ορίζεται στα άρθρα 32 παρ.2 περ. α’ γ΄ του Ν.4412/16, λόγω αντιμετώπισης κατεπείγουσας ανάγκης οφειλόμενης σε γεγονότα απρόβλεπτα β) την έγκριση των τεχνικών προδιαγραφών της προμήθειας ελαστικών αυτοκινήτων και γ) την συγκρότηση τριμελούς επιτροπής διαπραγμάτευσης .**

κ. Πρόεδρε,

Με το από **13-2-2020** υπηρεσιακό σημείωμα, η Υπηρεσία μας, είχε θεμελιώσει την ανάγκη της **Προμήθειας Ελαστικών** προκειμένου να γίνει αντικατάσταση των υφιστάμενων ελαστικών των οχημάτων και μηχανημάτων έργου, που έχουν υποστεί φθορές, ώστε να καταστεί ασφαλής η κυκλοφορία των οχημάτων, καθώς και όσων θα υποστούν κατά τη διάρκεια της ετήσιας σύμβασης.

Παρότι ξεκίνησε η διαγωνιστική διαδικασία για την ανακήρυξη αναδόχου, με την υπ΄αριθμ. Διακήρυξη **11966/21-7-20** (Ανοικτός Ηλεκτρονικός Διαγωνισμός) λόγω απρόβλεπτων δυσχερειών και συγκεκριμένα:

* Την με ΓΑΚ/ΑΕΠΠ 507/09-03-2021 Προδικαστική Προσφυγή της εταιρείας Πανουσάκης Ελαστικά ΙΚΕ,
* Την με ΑΝΜ 150/26.05.2021 Αίτηση Αναστολής Εκτέλεσης της εταιρείας Πανουσάκης Ελαστικά ΙΚΕ
* Την με αριθμ. Ν117/2021 Απόφαση του Διοικητικού Εφετείου Πειραιά , που Αναστέλλει την περαιτέρω πρόοδο της διαδικασίας του διαγωνισμού και Αναπέμπει την υπόθεση στην ΑΕΠΠ
* Την με ΑΚ149/26-5-2021 Αίτηση Ακύρωσης της εταιρείας Πανουσάκης Ελαστικά ΙΚΕ,

οι οποίες έχουν ως αποτέλεσμα έως και σήμερα να έχει ανασταλεί η διαγωνιστική διαδικασία, τα συσσωρευμένα προβλήματα καθιστούν αναγκαία και επιτακτική την άμεση ανάγκη προμήθειας ελαστικών , για την **εύρυθμη και ασφαλή** λειτουργία του στόλου των οχημάτων, κυρίως απορριμματοφόρων και φορτηγών τα οποία εκτελούν δρομολόγια μεγάλων αποστάσεων για την απόρριψη των απορριμμάτων στις εγκαταστάσεις του ΧΥΤΑ . Επιπροσθέτως , επισημαίνουμε ότι η προηγούμενη σύμβαση έχει λήξει και λαμβάνοντας υπόψη ότι εν μέσω συνεχών βροχοπτώσεων, πολλά από τα προαναφερόμενα βαρέα οχήματα συνεχίζουν να εκτελούν δρομολόγια με φθαρμένα ελαστικά , εγκυμονεί κινδύνους ως προς την ασφαλή λειτουργία τους.

Λαμβάνοντας υπόψη τα παραπάνω και προκειμένου να ανταποκριθούμε στις ανάγκες

καθαριότητας και αποκομιδής των απορριμμάτων του Δήμου , συνεχώς και αδιαλείπτως και μέχρι να ολοκληρωθεί η διαγωνιστική διαδικασία , καθίσταται επιτακτική και κατεπείγουσα η ανάγκη της προμήθειας, με τη διαδικασία του κατεπείγοντος σύμφωνα με τις διατάξεις της παρ.2 περ. γ ΄του άρθρου 32 του Ν.4412/16 οι οποίες ορίζουν ότι: *«…….2. Η διαδικασία με διαπραγμάτευση χωρίς προηγούμενη δημοσίευση μπορεί να χρησιμοποιείται για δημόσιες συμβάσεις έργων, προμηθειών και υπηρεσιών σε οποιαδήποτε από τις κατωτέρω περιπτώσεις: γ)* ***στο μέτρο που είναι απολύτως απαραίτητο, εάν λόγω κατεπείγουσας ανάγκης οφειλόμενης σε γεγονότα απρόβλεπτα για την αναθέτουσα αρχή, δεν είναι δυνατή η τήρηση των προθεσμιών που προβλέπονται για τις ανοικτές, κλειστές ή ανταγωνιστικές διαδικασίες με διαπραγμάτευση. Οι περιστάσεις που επικαλούνται οι αναθέτουσες αρχές για την αιτιολόγηση της κατεπείγουσας ανάγκης δεν πρέπει σε καμία περίπτωση να απορρέουν από δική τους ευθύνη»*** και του άρθρου 32Α του Ν.4412/16 στο οποίο αναφέρεται ότι: *«Εξαιρούνται της υποχρεωτικής εφαρμογής των άρθρων 22 παράγραφοι 1, 36, 72 παράγραφος 1 περίπτωση α΄, 79 παράγραφοι 1 έως 4, και 221 παράγραφοι 8 και 9, οι ακόλουθες περιπτώσεις του άρθρου 32: ……β) λόγω του επείγοντος χαρακτήρα της ανάθεσης σύμφωνα με την περίπτωση γ΄ της παραγράφου 2. ….* ***Στην περίπτωση γ΄ δεν απαιτείται προηγούμενη πρόσκληση και η διαδικασία διεξάγεται με βάση τα ιδιαίτερα χαρακτηριστικά της συναλλαγής. Η διαδικασία της διαπραγμάτευσης γίνεται από τριμελές όργανο, το οποίο συγκροτείται από την Αναθέτουσα Αρχή και εισηγείται προς το αποφαινόμενο όργανο για κάθε θέμα που ανακύπτει κατά την ανάθεση της σύμβασης.***

Με βάση τα προλεχθέντα και προκειμένου να ανατεθεί σε ανάδοχο η ανωτέρω προμήθεια, συντάχθηκε η υπ΄αρ. 118/2021 συνημμένη μελέτη & τεχνική έκθεση από την Δ/νση Περιβάλλοντος Κυκλικής Οικονομίας και Ανακύκλωσης προϋπολογισμού **24.725,60€ (συμπεριλαμβανομένου ΦΠΑ).**

Επίσης, τονίζεται ότι για την ανωτέρω δαπάνη, υπάρχει εγγεγραμμένη πίστωση στον προϋπολογισμό του Δήμου,( Σχετική η με αριθμ. 238/2021 Απόφαση του δημοτικού συμβουλίου).

Σύμφωνα με τα παραπάνω και επειδή οι εξαιρετικά επείγουσες ανάγκες οφείλονται σε γεγονότα απρόβλεπτα και οι περιστάσεις της κατεπείγουσας ανάγκης σε καμία περίπτωση δεν απορρέουν από ευθύνη του Δήμου (ΕΛ.ΣΥΝ: ΚΠΕΔ στο VII Τμήμα Πράξη 201, 97/2017, 73/2018), παρακαλούμε την Οικονομική Επιτροπή, η οποία καθίσταται αρμόδια σύμφωνα με τη διάταξη του άρθρου 72, παρ. ιδ' του Ν.3852/10 (Καλλικράτης), εφόσον συντρέχει εξαιρετικά επείγουσα περίπτωση, όπως εν προκειμένω, να αποφασίσει για τα εξής:

1. *Να εγκρίνει την κατεπείγουσα προμήθεια, για την κάλυψη έκτακτων αναγκών που προέκυψαν από το γεγονός ότι ο διαγωνισμός λόγω απρόβλεπτων δυσχερειών (Προδικαστική Προσφυγή, Αίτηση για την Αναστολή Εκτέλεσης) , έχουν ως αποτέλεσμα έως και σήμερα να έχει ανασταλεί η διαγωνιστική διαδικασία και καθίσταται επιτακτική και κατεπείγουσα η ανάγκη της προμήθειας ελαστικών , για την* ***εύρυθμη και ασφαλή*** *λειτουργία του στόλου των οχημάτων, κυρίως απορριμματοφόρων και φορτηγών, με τη διαδικασία της διαπραγμάτευσης χωρίς προηγούμενη δημοσίευση σύμφωνα με τα άρθρα. 32 παρ. 2 περ. γ και 32Α του Ν. 4412/16.*
2. *Να εγκρίνει τις τεχνικές προδιαγραφές της προμήθειας της προμήθειας ελαστικών και στο σύνολο την υπ΄αρ. 118/2021 μελέτη.*
3. *Να ορίσει τριμελή επιτροπή διαπραγμάτευσης για την διεκπεραίωση της προμήθειας με την διαδικασία της διαπραγμάτευσης χωρίς προηγούμενη δημοσίευση (άρθρα 32 παρ.2 περ. γ και 32Α του Ν.4412/16) και*

*Σύμφωνα λοιπόν με τα προεκτεθέντα παρακαλούμε για την λήψη της σχετικής απόφασης.*

|  |  |  |  |  |  |
| --- | --- | --- | --- | --- | --- |
| Ο ΠΡΟΪΣΤΑΜΕΝΟΣ  ΑΤΣΑΡΟΣ ΤΡΥΦΩΝ  ΔΕ2 ΕΠΟΠΤΩΝ | Ο ΑΝ/ΤΗΣ ΔΙΕΥΘΥΝΤΗΣ  ΘΕΟΦΑΝΟΥΣ ΘΕΟΦΑΝΗΣ  ΜΗΧΑΝΟΛΟΓΟΣ ΜΗΧΑΝΙΚΟΣ Τ.Ε. | Ο ΑΝΤΙΔΗΜΑΡΧΟΣ  ΝΤΕΡΕΚΑΣ ΑΘΑΝΑΣΙΟΣ |  |  |  |