## 

# ΕΛΛΗΝΙΚΗ ΔΗΜΟΚΡΑΤΙΑ

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ**

**ΔΙΕΥΘΥΝΣΗ ΚΟΡΑΗ 36**

**Τηλέφωνο : 213/2019624**

**Fax : 210/9416154**

**E-mail: tamiaki@0168.syzefxis.gov.gr**

**Ημερομηνία: 07/10/2021**

**ΠΡΟΣ: ΤΟΝ ΠΡΟΕΔΡΟ & ΤΑ ΜΕΛΗ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ**

Θέμα: «Εισήγηση για την ολική ή μερική διαγραφή, ή την μη διαγραφή των προσαυξήσεων από βεβαιωτικό κατάλογο του Δήμου Μοσχάτου – Ταύρου

Έχοντας υπόψη,

1. Την παράγραφο 1 του άρθρου 174 του Ν.3463/06 «Κύρωση του Κώδικα Δήμων και Κοινοτήτων», όπου ορίζονται οι ακόλουθες περιπτώσεις ολικής ή μερικής διαγραφής:

*«α) Όταν οι οφειλέτες απεβίωσαν χωρίς να αφήσουν περιουσία ή οι κληρονόμοι τους αποποιήθηκαν την κληρονομιά.*

*β) Όταν οι οφειλέτες δεν έχουν καθόλου περιουσία και η επιδίωξη της είσπραξης δεν έφερε κανένα αποτέλεσμα επί τρία χρόνια, αφότου έληξε η χρήση κατά την οποία βεβαιώθηκαν.*

*γ) Όταν οι οφειλέτες δεν έχουν περιουσία και είναι αγνώστου διαμονής, εφόσον οι προσπάθειες, που έγιναν επί μία τριετία για την ανεύρεση της διαμονής τους, δεν έφεραν αποτέλεσμα, και*

*δ) Όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων, τελών, δικαιωμάτων και εισφορών έγινε κατά τρόπο προφανώς λανθασμένο ως προς τη φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή για το ίδιο είδος εσόδου και για το ίδιο πρόσωπο.»*

1. Την παράγραφο 3 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, στους Δήμους που έχουν δική τους ταμειακή υπηρεσία, το Δημοτικό Συμβούλιο με αιτιολογημένη απόφασή του, μπορεί να απαλλάσσει τους οφειλέτες από τις προσαυξήσεις εκπρόθεσμης καταβολής, εφόσον η εκπρόθεσμη καταβολή οφείλεται:

*«α) στη μη επίδοση της ατομικής ειδοποίησης.*

***β) σε οικονομική αδυναμία που προήλθε από γεγονότα ανωτέρας βίας.***

*γ) σε υπαιτιότητα της υπηρεσίας.*

*Η απόφαση του συμβουλίου εκδίδεται ύστερα από αίτηση του οφειλέτη. Στις περιπτώσεις α΄ και γ΄ απαιτείται και η γνώμη της ταμειακής υπηρεσίας.»*

1. Τις διατάξεις του άρθρου 72 του Ν.3852/10, όπως τροποποιήθηκε με το άρθρο 40 παρ.1 του Ν. 4735/2020, σύμφωνα με τις οποίες «*η Οικονομική Επιτροπή αποφασίζει για τη διαγραφή χρεών και την απαλλαγή από προσαυξήσεις κατά το άρθρο 174 του Κώδικα Δήμων και Κοινοτήτων».*
2. Την υπ΄ αριθμόν 10245/29.06.2021 αίτηση της Π….. Π……. με την οποία ζητά την διαγραφή των προσαυξήσεων και δηλώνει ότι προτίθεται να αποπληρώσει το αρχικό ποσό της οφειλής άτοκα.

Σύμφωνα με τα στοιχεία της ταμειακής υπηρεσίας οι οφειλές της σήμερα, είναι οι παρακάτω:

* Από τον βεβαιωτικό κατάλογο 12/14.05.2018

Αρχικό ποσό 4.355,00€

προσαυξήσεις έως και σήμερα 7/10/21 ποσού 1235,43€.

Παρακαλούμε εσάς και τα μέλη της Οικονομικής Επιτροπής να αποφασίσετε σχετικά με την ολική ή μερική διαγραφή, ή με την μη διαγραφή των προσαυξήσεων εκπρόθεσμης καταβολής ποσού 1235,43€.

**Ο ΠΡΟΪΣΤΑΜΕΝΗ ΤΗΣ ΟΙΚΟΝΟΜΙΚΗΣ ΥΠΗΡΕΣΙΑΣ**

Αντώνης Κούβαρης

Δέσποινα Χαλκιοπούλου

**Η ΠΡΟΪΣΤΑΜΕΝΗ ΤΗΣ ΤΑΜΕΙΑΚΗΣ ΥΠΗΡΕΣΙΑΣ**

Αθηνά Γρηγοροπούλου

Σπυριδούλα Κουτσονικόλα

**Συνημμένα:**

* Αίτηση της οφειλέτριας
* Πιστοποίηση αναπηρίας
* Εκκαθαριστικά σημειώματα ετών 2018,2019, 2020
* Ε9 ετών 2018,2019, 2020